《同季父游东掖能仁寺》
宋代·谢伋

两寺从分有白莲，人瞻东掖旧承天。
重寻贵主布金地，共饮神承卓锡泉。
阮叔林閒携伴侣，支郎社内许留连。
欲迎瑞相还龛去，香火灵山古佛前。

作者简介：蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。